Publication: Magyar Közlöny
Issue: MK-2001-63 (Year: 2001, Number: 63)
Era: 1990-2004
Section: a 18/2001. (VI. 8.) OM rendelethez
Paragraph Index: 23

6. Az ismeretek ellenőrzési rendszere Az egyes modulok teljesítésének feltétele a kötelező, valamint meghatározott számú választható tárgy sikeres teljesítése. Az ismeretek ellenőrzésének módja: írásbeli, illetve szóbeli számonkérésen alapuló osztályzat. Modulonkénti minimálisan teljesítendő követelmény: Szakmai képzést előkészítő modul: 2 választható tárgy (12 kredit) Szakmai alapozó modul: 2 kötelező tárgy (18 kredit) 3 választható tárgy (18 kredit) Szakismereti modul: 4 kötelező tárgy (24 kredit) 3 választható tárgy (18 kredit) 6.1. A szakdolgozat követelményei Az elméleti ismeretanyag teljesítését követően a hallgató önálló alkotó munkát (projekt) végez választott témából, amelynek az időtartama 1 szemeszter (30 kredit). A projekt alapján a hallgató szakdolgozatot készít, amelyet bizottság előtt véd meg. A védés során bizonyságot kell tennie arról, hogy — képes a képzés során elhangzott elméletek, módszerek gyakorlati alkalmazására; — képes a környezetmenedzsment témakörébe tartozó projekt megtervezésére és kivitelezésére; — képes a környezetmenedzsment problémakörét összefüggéseiben kezelni; — rendelkezik megfelelő kommunikációs készségekkel. 6.2. A záróvizsga A záróvizsgára bocsátás feltételei: — az előírt kreditek megszerzése, valamint — a szakdolgozat benyújtása. 6.2.1. A záróvizsga részei: — szóbeli vizsga a meghatározott, illetve választható tárgyakból, — a szakdolgozat megvédése. 6.2.2. A záróvizsga tárgyai Kötelező tárgyak: környezeti auditálás és környezeti hatásvizsgálat. Egy szabadon választható tárgy, az alkalmazási modul tárgyai közül. 6.2.3. A záróvizsga eredményének kiszámítási módja A bírálók által a szakdolgozatra adott, a szakdolgozat védésére kapott, továbbá a szóbeli vizsgán szerzett érdemjegyek egészre kerekített átlaga. A Zöld Demokraták

Source: https://magyarkozlony.hu/hivatalos-lapok/07a9e3a9ebb95f8e1d282df26024bcf096a61308/dokumentumok/30e72cf698d271604c127cd25d0f3fbf9e428c15/letoltes